Henki Kaikkivaltiaan mun ylläni, -
henki rohkeuden ja viisauden...
Hei! Olet tervetullut löytöretkelle Enkelten salattuun maailmaan!
Mitä sinulle tulee ensimmäiseksi mieleen, kun kuulet sanan 'enkeli'?
Monille tulee mieleen lapsuuden muistokuva Suojelusenkeli-taulusta.
Toisille voi tulla mieleen omasta elämästä tilanne, -
jossa on saanut yliluonnollista apua.
Olisivatkohan siinä olleet enkelit liikkeellä...?
Monille tulee mieleen Raamatun kertomukset enkeleistä -
ja samalla jokin kertomuksiin liittyvä kuva.
Yksi kuuluisa kuva on Michelangelon maalaama fresko, -
joka liittyy maailman luomiseen.
Tuo fresko on nähtävillä Vatikaanissa Sikstuksen kappelissa.
Jollekin tulee mieleen kuva Jaakobin unesta, -
jossa enkelit kulkevat maasta taivaaseen ulottuvia portaita.
Moni voi muistaa kertomuksen Jaakobin painista enkelin kanssa.
Siitä on tullut meille sanonta 'käydä Jaakobin painia'.
Yksi tunnetuimmista VT:n ihmekertomuksista on se, -
jossa Herran enkeli ilmestyy Moosekselle palavassa pensaassa.
Entäpä kertomus Bileamista ja aasista?
Aasikin näki enkelin, mutta Bileam näki enkelin vasta, -
kun Herra avasi hänen silmänsä.
Tähän kertomukseen tutustumme myöhemmin tarkemmin.
Taidemaalareille Raamatun kerto- mukset ovat olleet ehtymätön lähde.
Tässä on maalaus Herran enkelin ilmestymisestä Gideonille.
Löydämme tuon kertomuksen Tuomarien kirjan luvusta 6.
Kiehtova on kuva, -
jossa Elisa näyttää palvelijalleen taivaalliset sotajoukot.
Tätäkin kertomusta tutkimme myöhemmin -
paljon tarkemmin tässä ohjelmassamme.
Sotaisan enkelin näemme myös kertomuksessa -
Sanheribin armeijan tuhosta.
2. Kuningasten kirjan luvussa 19 kerrotaan: -
"Niin Herran enkeli lähti yöllä liikkeelle -
ja löi assyrialaisten leirissä kuoliaaksi 185 000 miestä."
Kuuluisa taidemaalari Rafael maalasi kuvan -
Hesekielin kirjan enkelinäystä. Tässä on kaunis kuva, -
vaikka se ei aivan vastaakaan Raamatun kertomusta.
Toinen kuuluisa maalari Rembrandt maalasi taulun, -
jossa salaperäinen käsi kirjoittaa Belsassarin pidoissa.
Tämän kertomuksen löydämme Danielin kirjasta.
Danielin kirjassa kerrotaan useista enkelien ilmestymisistä Danielille.
Hänelle ilmestyivät niin Herran enkelit kuin ylienkeli Gabrielkin.
Sakarjan kirjassa on niin ikään useita enkeli-ilmestyksiä.
Tässä näemme vanhan maalauksen -
Sakarjan kirjan 1. luvun enkelinäystä.
Siirrytäänpä Uuden testamentin puolelle.
Enkeli Gabriel ilmoittaa Sakariaalle Johannes Kastajan syntymästä.
"Silloin Sakariaalle ilmestyi Herran enkeli -
suitsutusalttarin oikealla puolella.
Enkelin nähdessään Sakarias säikähti ja joutui pelon valtaan.
Mutta enkeli puhui hänelle: "Älä pelkää, Sakarias. -
Rukouksesi on kuultu, vaimosi Elisabet synnyttää sinulle pojan -
ja sinä annat hänelle nimeksi Johannes.'"
"'Hän kääntää Israelin kansasta monet jälleen Herran, -
heidän Jumalansa puoleen.'"
"Sakarias kysyi enkeliltä: 'Mistä voin tietää, että niin käy?
Minähän olen jo vanha, ja vaimonikin on iäkäs.'
Enkeli vastasi: 'Minä olen Gabriel, yksi niistä, -
jotka seisovat Jumalan edessä. -
Minut on lähetetty puhumaan sinulle ja tuomaan tätä iloista sanomaa.'"
Tässä kuvassa samainen enkeli Gabriel ilmoittaa Marialle -
Jeesuksen syntymästä.
Huomaamme, kuinka eri tavoin eri taiteilijat kuvaavat enkeleitä.
Tuo kertomus kuuluu Raamatussa: -
"Kun Elisabet oli kuudennella kuukaudellaan, -
Jumala lähetti enkeli Gabrielin Nasaretin kaupunkiin Galilean -
neitsyen luo, jonka nimi oli Maria.
Maria oli kihlattu Daavidin sukuun kuuluvalle Joosefille.
Enkeli tuli sisään hänen luokseen ja sanoi: -
'Ole tervehditty, Maria, sinä armon saanut! Herra kanssasi!'
Nämä sanat saivat Marian hämmennyksiin, ja hän ihmetteli, -
mitä sellainen tervehdys mahtoi merkitä.
Mutta enkeli jatkoi: 'Älä pelkää, Maria, Jumala on suonut sinulle armonsa.
Sinä tulet raskaaksi ja synnytät pojan, -
ja sinä annat hänelle nimeksi Jeesus.
Hän on oleva suuri, häntä kutsutaan Korkeimman Pojaksi, -
ja Herra Jumala antaa hänelle hänen Isänsä Daavidin valtaistuimen.'"
Ja tässä kaunis vanha kuva tilanteesta, -
jossa enkeli ilmoittaa paimenille Jeesuksen syntymästä.
Ja kertomus kuuluu: "Sillä seudulla oli paimenia yöllä ulkona -
vartioimassa laumaansa. Yhtäkkiä heidän edessään -
seisoi Herran enkeli, ja Herran kirkkaus ympäröi heidät.
Pelko valtasi paimenet, mutta enkeli sanoi heille: -
'Älkää pelätkö. Minä ilmoitan teille ilosanoman, -
suuren ilon koko kansalle. Tänään on teille Daavidin kaupungissa -
syntynyt Vapahtaja. Hän on Kristus Herra.'"
"Ja samalla hetkellä oli enkelin ympärillä -
suuri taivaallinen sotajoukko, joka ylisti Jumalaa sanoen: -
- Jumalan on kunnia korkeuksissa, -
maan päällä rauha ihmisillä, joita hän rakastaa."
Hiukan myöhemmin löydämme kertomuksen, -
jossa Herran enkeli varoittaa Joosefia, -
ja Joosef, Maria ja Jeesus-lapsi pakenevat Egyptiin.
Tässä on kaunis kuva tuosta tilanteesta.
Siinä näemme enkelin, jota voimme pitää tässä -
Joosefin, Marian ja Jeesus-lapsen suojelusenkelinä.
Kertomus kuuluu: "Tietäjien lähdettyä Herran enkeli ilmestyi -
unessa Joosefille ja sanoi: 'Nouse, ota lapsi ja hänen äitinsä mukaasi
ja pakene Egyptiin. Pysy siellä, kunnes käsken sinun palata.
Herodes aikoo etsiä lapsen käsiinsä ja surmata hänet.'
Joosef heräsi unestaan, otti heti yöllä mukaansa lapsen -
ja hänen äitinsä ja lähti kulkemaan kohti Egyptiä."
Tuossa jo oli esillä kuva suojelusenkelistä, -
ja tuo onkin ollut kovin suosittu teema.
Kuinka paljon meillä onkaan kauniita maalauksia, -
joissa on esillä suojelusenkeli!
Maan korvessa kulkevi lapsosen tie, -
hänt' ihana enkeli kotihin vie.
Niin pitkä on matka, ei kotia näy, -
vaan ihana enkeli vieressä käy.
Vaan ihana enkeli vieressä käy.
On pimeä korpi ja kivinen tie, -
ja usein se käytävä liukaskin lie.
Oi, pianhan lapsonen langeta vois', -
jos käsi ei enkelin kädessä ois.
Jos käsi ei enkelin kädessä ois.
Ja syntikin mustia verkkoja vaan -
on laajalle laskenut korpehen maan.
Niin pianhan niihinkin tarttua vois', -
jos käsi ei enkelin kädessä ois.
Jos käsi ei enkelin kädessä ois.
Maan korvessa kulkevi lapsosen tie, -
hänt' ihana enkeli kotihin vie.
Oi laps', ethän milloinkaan ottaa sä vois' -
sun kättäsi enkelin kädestä pois.
Sun kättäsi enkelin kädestä pois.
Virsikirjassa on oli 60 virttä, joissa kerrotaan enkeleistä.
Seuraavaksi katsomme -
tätä puhuttelevaa kirkon alttaritaulukuvaa.
Se on Tampereen Vanhasta kirkosta.
Sen on maalannut vuonna 1831 R. W. Ekman.
Kuvassa Jeesus rukoilee Getsemanessa -
ja suostuu ottamaan vastaan enkelin ojentaman syntiemme maljan -
eli Jumalan vihan maljan.
Tuohon liittyvä raamatunkohta kuuluu näin.
Siinä Jeesus rukoilee ja sanoo: "Isä, ellei tämä malja voi mennä -
ohitseni minun sitä juomatta, niin toteutukoon sinun tahtosi."
Näin kerrotaan evankeliumissa Matteuksen mukaan, luku 26, jae 42.
Tässä näemme taiteilijan maalaaman kuvan -
Jeesuksen taivaaseen astumisesta.
Raamatussa kerrotaan opetuslapsista, jotka näkivät, -
kuinka Hänet otettiin ylös, ja pilvi vei Hänet heidän näkyvistään.
Näin Apostolien tekojen luvussa 1: -
"Ja kun he Jeesuksen etääntyessä vielä tähysivät taivaalle, -
heidän vieressään seisoi yhtäkkiä kaksi valkopukuista miestä.
Nämä sanoivat: 'Galilean miehet, -
mitä te siinä seisotte katselemassa taivaalle?
Tämä Jeesus, joka otettiin teidän luotanne taivaaseen, -
tulee kerran takaisin, samalla tavoin -
kuin näitte hänen taivaaseen menevän.'"
Löydämme Apostolien teoista myös mielenkiintoisia kertomuksia siitä, -
kuinka enkelit ovat mukana evankeliumin työssä.
Tässä kuva, jossa enkeli ilmestyy sadanpäällikkö Corneliukselle -
ja ohjaa tätä ottamaan yhteyttä Pietariin.
Kertomus on Apostolien tekojen luvussa 10 ja kuuluu näin: -
"Kesareassa oli Cornelius-niminen mies, -
joka palveli sadanpäällikkönä [...]
Kerran hän [...] näki näyssä selvästi Jumalan enkelin, -
joka tuli hänen luokseen ja sanoi: 'Cornelius!'
Cornelius tuijotti peloissaan enkeliä ja kysyi: 'Mitä tahdot, Herra?'
Enkeli vastasi: 'Rukouksesi ja almusi ovat uhrina nousseet -
Jumalan eteen, ja hän on muistanut sinut.
Lähetä nyt miehiä Joppeen noutamaan tänne Simon, -
jota kutsutaan myös Pietariksi.'"
Ja tässä kuva siitä, kuinka enkeli vapauttaa Pietarin vankilasta.
Löydämme kertomuksen Apostolien tekojen luvusta 12. Se kuuluu näin:
"Pietari nukkui kahden sotilaan välissä. Hänet oli sidottu kaksin kahlein, -
ja lisäksi vankilan ovella oli vartiomiehet.
Mutta yhtäkkiä hänen edessään seisoi Herran enkeli -
ja huone oli täynnä valoa, ja enkeli töytäisi -
Pietarin hereille sanoen: 'Nouse kiireesti.'
Kahleet putosivat Pietarin käsistä. Enkeli sanoi: -
'Vyötä vaatteesi ja pane kengät jalkaasi.' Pietari teki niin, -
ja enkeli sanoi: 'Heitä viitta harteillesi ja seuraa minua.'"
Mennäänpä sitten Ilmestyskirjan näköaloihin lukuun 4.
Pääsemme katselemaan taivasten valtaistuinsalia.
Ja tässä taiteilijan näkemys tuon luvun kertomuksesta.
Kertomus kuuluu näin: -
"Näin, että taivaassa oli valtaistuin -
ja sillä valtaistuimella istui joku, joka loisti kuin jaspis ja karneoli.
Valtaistuinta ympäröi sateenkaaren kaltainen smaragdinvärinen hohde.
Tämän valtaistuimen ympärillä oli kaksikymmentäneljä valtaistuinta, -
ja niillä istui kaksikymmentäneljä vanhinta, -
joilla oli yllään valkeat vaatteet ja päässään kultaseppele.
Valtaistuimesta lähti salamoita ja kuin ukkosen jyly.
Sen edessä oli seitsemän soihtua, Jumalan seitsemän henkeä, -
ja sen edessä oli myös ikään kuin lasinen, -
kristallin tavoin kimmeltävä meri.
Valtaistuimen edessä ja ympärillä oli neljä olentoa, -
jotka sekä edestä että takaa olivat täynnä välkehtiviä silmiä.
Yksi muistutti leijonaa, toinen nuorta härkää, -
kolmannella oli kuin ihmiskasvot, ja neljäs näytti lentävältä kotkalta.
Näillä neljällä olennolla oli kullakin kuusi siipeä, -
jotka olivat molemmilta puolin täynnä välkehtiviä silmiä.
Taukoamatta, päivin öin, nuo olennot lausuvat: -
- Pyhä, pyhä, pyhä on Herra Jumala, Kaikkivaltias!
Hän oli, hän on ja hän on tuleva.'
Aina, kun olennot ylistävät, kunnioittavat ja kiittävät häntä, -
joka istuu valtaistuimellaan ja joka elää aina ja ikuisesti, -
nuo kaksikymmentäneljä vanhinta heittäytyvät maahan -
hänen valtaistuimensa eteen ja osoittavat hänelle kunnioitustaan -
- hänelle, joka elää aina ja ikuisesti."
Jatketaanpa Ilmestyskirjan tutkintaa.
Löydämme tällaisen kuvan sadonkorjuusta lopunaikana.
Sadonkorjaajina ovat enkelit, satona ihmisten sielut.
Tämä kertomus on Ilmestyskirjan luvussa 14 ja kuuluu näin: -
"Temppelistä tuli toinen enkeli, -
joka kovalla äänellä huusi pilven päällä istuvalle: -
'Pane sirppisi työhön ja leikkaa, nyt on sadonkorjuun aika.
Maan sato on kypsä korjattavaksi.' Silloin se, joka istui pilvellä, -
heitti sirppinsä maan päälle, ja niin korjattiin maan sato."
Jeesuksen paluusta kerrotaan Ilmestyskirjan luvussa 19: -
"Minä näin taivaan avoinna: -
näin valkoisen hevosen ja sen selässä miehen.
Hän on uskollinen ja totuudellinen, -
hän tuomitsee ja taistelee vanhurskaasti."
"ja hänen nimensä on Jumalan Sana. Hänen jäljessään tulivat -
taivaan sotajoukot, valkoisilla hevosilla ratsastavat soturit,"
Tässä katsauksessamme olemme nähneet välähdyksen -
enkelien salatusta maailmasta.
Raamattu kertoo Jumalan luomasta taivaallisesta sotaväestä -
eli suunnattoman suuresta enkelijoukosta, -
joka on meidän turvanamme jo tässä ajassa.
Kuinka hyvä onkaan ymmärtää tätä Jumalan valtakunnan todellisuutta!
Enkeli-ilmestykset eivät rajoitu vain Raamatun kirjoittamisaikaan.
Viime sotien aikoihin Suomessakin oli paljon enkeli-ilmestyksiä.
Joillakin niistä oli jopa satoja samanaikaisia silminnäkijöitä.
Yllättävän monilla on ollut henkilökohtaisia kokemuksia -
enkelien kohtaamisesta sota-aikana.
Tässä yksi todistus sotarintamalta.
Moni kaveri näki talvisodassa kuuluisan Summan enkelin.
Yhtäkkiä tuli linjan päälle kullanvärinen pilvi.
Se muuttui enkeliksi. Sillä oli siivet ja kaikki, -
kun se katseli taistelevia joukkoja.
Uskottiin, että se oli Tuomion enkeli ja että koko porukka olisi tuhon oma.
Pian se kumminkin hävisi, ja kullanhohtoinen pilvi pimeni.
Oli ilta, ja vain tähdet kiiluivat taivaalla.
Otan esiin myös arkkipiispa Gustav Johanssonin -
enkeli-ilmestyksen sotaa edeltäneeltä ajalta eli vuodelta 1920.
Enkelin sanoma viittaa tulevaan sotaan, -
ja kuuluu näin tämä kertomus: -
Eräänä pimeänä iltana v. 1920 Gustav Johansson oli iltakävelyllä.
Hän käveli Turun tuomiokirkon ohi havaiten sen kirkkaasti valaistuna.
Uteliaana hän meni katsomaan sisälle, -
mikä tilaisuus oli vielä näin myöhään.
Kun hän saapui sisään, niin kirkon alttarin edessä keskikäytävällä -
seisoi valtavan suuri kirkas enkeli paljastettu miekka kädessään.
Jumalan lähettämä enkeli ilmoitti, -
että Suomea kohtaa kolme kovaa tuomiota.
Ensiksi miekan kärki kastuu, toiseksi miekka menee puoliväliin -
ja kolmanneksi miekka menee kahvaa myöten.
Kansasi tulee kokemaan kolme tällaisen miekan iskua -
ja näkemään kolme suurta sotaa, jolloin miekka isketään Suomeen.
Yksi isku on jo tullut, mutta kaksi on vielä tulematta.
Näin siis sanottiin vuonna 1920.
Suomi tulee kestämään nämä kaksi miekaniskua, -
mutta kolmas on uppoava syvälle kahvaa myöten, -
elleivät Suomen kristityt palaa takaisin Raamattuun -
ja täyty Pyhällä Hengellä sekä tee parannusta kaikessa, -
missä parannusta voi löytyä.
On myös monia muita yliluonnollisia kertomuksia sota-ajoilta.
Tässä yksi. Pimeänä syysyönä -
kaksi vanhempaa sisarusta heräsi, kun ikkunaan koputettiin.
Isä hymyili heille ikkunan ulkopuolelta.
Tyttöset herättivät äidin: "Äiti, äiti, isä on tullut lomalle"
Äiti nousi katsomaan ja avasi ikkunan, mutta ketään ei näkynyt.
Jälkeenpäin on varmistunut, että juuri silloin, -
kun isä ilmestyi ikkunan taakse, hän kaatui rintamalla.
Olen itsekin kuullut vastaavista yliluonnollisista kokemuksista -
sota-ajoilta. Moni rintamalla ollut sai kuulla voimakkaan kehotuksen, -
että on siirryttävä heti pois siltä paikalta, missä tuo henkilö oli.
Kohta paikalle osuikin tykistön ammus.
Jos kehotuksen kuullut ei olisi siirtynyt muualle, -
olisi hän kuollut siihen paikkaan!
Enkeli-ilmestyksiä on myös omalta ajaltamme.
Tässä yksi nk. Pohjanmaan enkeli- ilmestys tammikuulta 2011.
Kerrotaan näin. Lauantaina ajoi eräs nainen Helsingistä Alavudelle, -
kun hän pimeällä metsätaipaleella ennen avautuvaa peltoaukeaa -
näki suuren valon, joka valaisi lähitienoon hänen eteensä -
ja hänen autonsa. Hän pysähtyi ja sääti peruutuspeilin niin, -
että näkisi taakseen kohti valoa. Valo oli kuitenkin niin kirkas, -
ettei hän voinut katsoa sitä peilin kautta.
Nainen meni ulos ja lähestyi valoa. Valo oli suuri enkeli, -
joka levitti siipensä. Siivessä luki seuraavaa: -
"Viljavainiot ovat vaalenneet leikattaviksi."
Pian siihen saapui kaksi muuta autoa, -
ja muutkin näkivät saman enkelin ja sanoman, -
vaikka eivät olleet uskossa.
Jatkamme tutustumista enkelien salattuun maailmaan ensi jaksossa.
Mikä on enkelien tehtävä ja olemus?
Ohjelmiamme tehdään täysin vapaaehtoisen tuen varassa.
Tarvitsemme rukoustukea. Tarvitsemme taloudellista tukea.
Maksaessasi pankkisiirrolla käytä ruudussa näkyvää viitenumeroa.
Näin tukesi kohdistuu meidän ohjelmiimme.
Kiitos tuestasi! Jumala sinua runsaasti siunatkoon!
Kaiken kauniiksi muutat, -
kahleet poistat, -
vaihdat murheet kiitokseen.
Laske Henkesi ylleni, täytä voimallas'.
Tekstitys: Tuula-Riitta Virrankare